Tuber

Iste articlo ye sobre un chenero de fongos. No entivocar-se a especie de tuberclos "Solanum tuberosum", tamién ditos trufas

As trufas son un grupo d'especies de fongos ascomicetes d'a familia d'as tuberacias, chenero Tuber. Gosan fer asociacions micorriticas con árbols planifolios, mas que mas con especies d'o chenero Quercus como as carrascas, caixigos, coscollos, castanyeras y nogueras. O suyo cuerpo fructifero tien forma arrondolada, similar ta os tuberclos d'a especie Solanum tuberosum (as patatas u trunfas, que por ixe en prenen ixe mesmo nombre), con a superficie suya rugosa de color fosca. Bellas especies diz que son capaces de producir herbicidas, que se manifiestan por eixemplo en calvers en a hierba u matical baixo que bi ha arredol d'un carrasquizo micorrizato.

 Nombre 
En aragonés prenen nombres como trufa O Libro d'as Matas y os Animals; Dizionario aragonés d'espezies animals y bechetals. Rafael Vidaller Tricas. Ed. Bal de Onsera. Zaragoza, 2004. ISBN 978-84-89862-35-7 (con variants como trunfa, truba, de l'occitán trufa, y ísta d'o latín tufĕra [var. dial. de tubĕre], por o suyo pareixiu con o tuberclo Solanum tuberosum), tuberas u tuferas  (d'o latín tubĕre) con as suyas variants esdruchulas u a variant popular cazoletas.

 Uso 
Prencipalment a causa d'o suyo aroma y gusto particular y diferent, ye utilizada como ingredient culinario, estando muito apreciada en la cocina europea, sobretot en Portugal, Espanya, Francia (especialment en a Borgonya y lo Périgord) amás de Italia. Pa lo suyo uso culinario y comercialización ha estau adaptada a cuantas presentacions, como lo aceite de trufa.

A lo largo d'a historia se les han atribuyiu propiedaz afrodisiacas y lo suyo uso culinario se remonta a la epoca de l'Antigo Echipto. En a Edat Meya se las consideraba una manifestación d'o demonio, per la suya color negrenco y amorfismo.

 Especies 
Tuber aestivum.
Tuber brumale.
Tuber gibbosum.
Tuber himalayensis.Tuber magnatum.Tuber melanosporum.Tuber mesentericum.Tuber oregonense.Tuber sinensis''.

Referencias

*